Նեապոլի չորս օրը

Նեապոլի չորս օրը (), ռեժիսոր Նաննի Լոյի իտալական կինոնկարը, որը էկրան է բարձրացել 1962 թվականին։ Ֆիլմը պատմում է 1943 թվականի համանուն իրադարձությունների մասին, երբ նեապոլցիները ապստամբություն են սկսել նացիստական զորքերի դեմ։ Ֆիլմը նվիրված է 12-ամյա Ջեննարո Կապուզզոյի հիշատակին, որը զոհվել է զինված հակամարտության բախումներից մեկի ժամանակ։

Ֆիլմն արժանացել է Nastro d'Argento մրցանակին` լավագույն ռեժիսուրայի համար և առաջադրվել է Օսկար մրցանակի` Լավագույն օտարալեզու ֆիլմ և Լավագույն օրիգինալ սցենար անվանակարգերում, ինչպես նաև` առաջադրվել է BAFTA մրցանակի` լավագույն ֆիլմ անվանակարգում։ 1963 թվականին Մոսկվայի 3-րդ միջազգային կինոփառատոնին ֆիլմն արժանացել է FIPRESCI մրցանակի։

Սյուժե 
Այն բանից հետո, երբ Իտալիան զինադադար է կնքում դաշնակիցների հետ, Նեապոլի բնակիչները դուրս են գալիս փողոց` ողջունելով պատերազմի ավարտը։ Շուտով, սակայն, քաղաքում իշխանությունն իրենց ձեռքն են վերցնում գերմանական զորքերը, որոնք իտալացիներին դավաճաններ էին համարում։ Նրանք սահմանում են խիստ ռեժիմ. հրապարակայնորեն գնդակահարում են իտալացի զինվորական ծովայինի, հայտարարում են պաշարողական դրություն և պարետային ժամ, տարհանում են ափամերձ շրջանների բնակիչներին, հրաման են արձակում են ստիպողական աշխատանքների մասին։ Վերջին կաթիլն է դառնում արշավը, որի ընթացքում գերմանացիները մեծ թվով նեապոլցի տղամարդկանց գերի են վերցնում։ Քաղաքում զինված հարձակումներ են սկսվում, որոնք արագորեն վերաճում են փողոցային լայնամասշտաբ մարտերի...

Դերերում 
 Ռաֆֆաելե Բարբատո` Այելլո
 Ռեջինա Բյանկա` Կոնչետտա Կապուոզզո
 Ժորժ Վիլսոն` անչափահասների գաղութի տնօրեն
 Ջան Մարիա Վոլոնտե` կապիտան
 Ֆրենկ Վուլֆ` Սալվատորե
 Լուիջի դե Ֆիլիպո` Չիչիլլո
 Ալդո Ջուֆֆրե` Պիտրելլա
 Լեա Մասսարի` Մարիա
 Ժան Սորել` ծովային
 Դոմենիկո Ֆորմատո` Ջեննարո Կապուոզզո
 Շառլ Բելմոն` Սայլոր
 Աննա Մարիա Ֆերրերո

Մրցանակներ և առաջադրանքներ 
 1963` Կինոմամուլի միջազգային ֆեդերացիայի մրցանակ` Մոսկվայի կինոփառատոնի ժամանակ։
 1963` «Օսկար» մրցականի առաջադրում` լավագույն օտարալեզու ֆիլմ անվանակարգում։
 1963` ընդգրկում լավագույն օտարալեզու ֆիլմերի ցանկ` ըստ ԱՄՆ կինոքննադատների ազգային խորհրդի։
 1963` Արծաթե ժապավենի երեք մրցանակ. լավագույն ռեժիսոր (Նաննի Լոյ), լավագույն սցենար (Կառլո Բեռնարի, Պասկուալե Ֆեստա Կամպանիլե, Մասսիմո Ֆրանչոզա, Նաննի Լոյ), երկրորդ պլանի լավագույն դերասանուհի (Ռեջինա Բյանկա)։ Բացի այդ, ֆիլմն առաջադրվել է երեք անվանակարգերում` երկրորդ պլանի լավագույն դերասան (Ջան Մարիա Վոլոնտե), երկրորդ պլանի լավագույն դերասանուհի (Լեա Մասսարի), լավագույն երաժշտություն (Կառլո Ռուստիկելլի)։
 1964` «Օսկար» մրցանակի առաջադրում` լավագույն օրիգինալ սցենար անվանակարգում (Կառլո Բեռնարի, Պասկուալե Ֆեստա Կամպանիլե, Մասսիմո Ֆրանչոզա, Նաննի Լոյ, Վասկո Պրատոլինի)։
 1964` «Ոսկե գլոբուս» մրցանակի առաջադրում` լավագույն օտարալեզու ֆիլմ անվանակարգում։
 1964` BAFTA մրցանակի առաջադրում` լավագույն ֆիլմ անվանակարգում։

Ծանոթագրություններ

Արտաքին հղումներ 
  
  

1962 ֆիլմեր
Պատմական ֆիլմեր
Ֆիլմեր Երկրորդ համաշխարհային պատերազմի մասին
Իտալերեն ֆիլմեր
Իտալական ֆիլմեր
Իտալական դրամա ֆիլմեր
Ռազմական ֆիլմեր
Իտալական ռազմական ֆիլմեր
Սև-սպիտակ ֆիլմեր
Ֆիլմեր, որոնց գործողությունները տեղի են ունենում 1940-ականներին